Jabarkan Sistem saraf dan deria dari Ctenophora dalam bahasa melayu

Ctenofor tidak mempunyai otak atau sistem saraf pusat, tetapi sebaliknya mempunyai jaringan saraf (seperti sawang labah-labah) yang berbentuk gelang di keliling mulut dan paling padat berdekatan struktur seperti baris sisir, farinks, tentakel (jika ada) dan kompleks deria terjauh dari mulut. Sel-sel sarafnya timbul dari sel-sel progenitor yang sama dengan koloblas.

Ciri deria tunggal terbesar adalah organ aboral (di hujung yang berlawanan dari mulut). Komponen utamanya adalah statosista (statocyst), sensor keseimbangan yang terdiri dari statolith, sedikit kalsium karbonat, disokong pada empat ikatan silia yang disebut "penyeimbang" untuk merasakan orientasinya. Statosista dilindungi oleh kubah lutsinar yang diperbuat dari silia yang panjang dan tidak bergerak. Ctenofor bukannya berusaha untuk memastikan statolith terletak sama-rata pada semua pengimbang secara automatik. Sebaliknya, tindak balasnya ditentukan oleh keadaan keseluruhan sistem sarafnya. Contohnya, apabila ctenofra dengan tentakel penjejak menangkap mangsa, selalunya ia akan menyongsangkan arah baris sisir untuk memutarkan mulut ke arah mangsa.

Hasil kaji selidik menyokong hipotesis bahawa larva bersilia pada makhluk cnidaria dan bilateria berkongsi asal usul kuno. Organ apikal larva terlibat dalam pembentukan sistem saraf. Organ aboral ampai-ampai bulat tidak berhomolog dengan organ apikal pada haiwan lain, dan oleh itu pembentukan sistem sarafnya mempunyai asal-usul embrio yang berbeza.

Sel saraf dan sistem saraf ctenofor mempunyai bentukan biokimia yang berbeza daripada haiwan lain. Sebagai contoh, mereka kekurangan gen-gen dan enzim yang diperlukan untuk menghasilkan neurotransmiter yang terdapat pada semua haiwan lain yang bersistem sarafs, eperti serotonin, dopamina, nitrik oksida, octopamina, noradrenalina, dan lain-lain, kerana tiadanya gen-gen yang mengekod reseptor untuk setiap neurotransmiter ini. Makhluk ini didapati menggunakan L-glutamat sebagai neurotransmiter, dan mempunyai pelbagai reseptor ionotropik glutamat dan gen-gen untuk tujuan sintesis dan pengangkutan glutamat dibandingkan dengan metazoa lain. Kandungan genom dalam gen-gen sistem saraf adalah yang paling kecil dari segala jenis haiwan yang diketahui, dan boleh mewakili keperluan genetik minimum untuk sistem saraf berfungsi. Oleh itu, jika ctenofor adalah kumpulan saudara kepada semua metazoa lain, maka sistem saraf mungkin sudah hilang dari span dan plakozoa, atau timbul lebih dari sekali di kalangan metazoa.